AksaraLLM/aksara-bahasa-daerah-v1 huggingface dataset:
Calvin Jeremy () ya iku penyanyi pop saka Indonésia, kondhang amarga nembangaké tembangan kang uga tembangané kang kaping pisanan judhulé Dua Cinta Satu Hati, ning donya musik awit taun 2010.
Dhèwèké nggabung karo perusahaan rekaman Universal Music Indonésia (UMI), afiliasi
saka Universal Music Group (UMG)-grup perusahaan rekaman gedhé dhéwé
ning indhustri musik donya.
Debut albumé kang kaping pisanan dirilis ning tanggal 23 Juni taun 2010 kang bisa ndadèkaké donya musik ning Indonésia
dadi tambah warna lan tambah variasi ning donya musik Indonésia.

Bakaté babagan nembang, nulis tembang, dolanan gitar, lan dolanan piano
dadi dhèwèké béda saka penyanyi liyané ning Indonésia.
Kaunikané kang kuwat saka Calvin Jeremy mau sing ndadèkaké dhèwèké payu ning donya musik Indonésia lan keunikan kang kuwat Calvin Jeremy.
Tembangan-tembangan kang dinyanyikake mesti metu ning top 10 chart ning radio-radio gedhé saIndonésia.

Ning taun 2011, Calvin Jeremy dinobataké dadi John Mayer Of Asia
déning Jaringan televisi gedhé dhéwé ning Filipina, ABS-CBN.
Tanggal 28 Agustus 2011, dhèwèké olih kasempatan kanggo tampil ning program musik mingguwan
ASAP (All Stars Sunday Afternoon Party) Rocks kang ditayangaké.
Calvin diwènèhi kasempatan kanggo tampil kanthi live kabehané ning 20 nagara kaya ta Amérika lan Canada.

Priya kang lain ning tanggal 6 Mèi 1991 iku duwé fans kang dijenengi Calvriend.
Ning tanggal 21 Agustus 2011, kelompok fans mau diresmikaké.

Diskografi 
 Selamanya (2010)
 Calvin Jeremy (2012)

Filmografi 
 Dua Cinta Satu Hati (2010) minangka Nino

Cathetan suku 

Penyanyi Indonésia
Catherine Wilson () ya iku salah sijiné modhèl saka Indonésia kang asih katurunan Inggris saka bapaké lan Indonésia-Arab saka ibuné.
Dhèwèké iku anak saka pasangan Peter Wilson lan Rosita, Catherine kondhang dadi modhèl profésional lan
serius babagan apa kang lagi digarap déning dhèwèké.
kaya ta donya akting kang nggawé jenengé tambah kondhang ning masarakat.
Dhèwèké tambah kondhang ning masarakat amarga mbintangi filem kang judhulé PESAN DARI SURGA kang dibintangi bebarengan karo Luna Maya lan Rianti Cartwright.

Kasulistyan lan profesionalisme nalika dadi modhèl nggawé dhèwèké dadi hèing produk kecantikan Indonésia, ora namung didadikaké modhèl dhèwèké uga
dadi ikon kanggo produk kecantikan mau.
Dhèwèké dadi bintang Mustika Ratu nggawé dhèwèké dadi bintang iklan produk, kaya ta Pasar Raya, Laurier, Bank Mandiri, Matahari Dept Store lan
laris dadi modhèl video klip penyanyi papan atas, kaya ta Ruth Sahanaya, Chrisye, Gigi, lan Nukla tau nawari Catherine dadi modhèl ning vidio klipé.

Donya panglipur ora gawé dhèwèké seneng, dhèwèké uga duwé restoran kang konsepé Cafe & Lounge ning jalan Dago, Bandung, ning tangal 6 Juni 2006.
Impian dadi modhèl, artis sintron, sukses ning donya bisnis, wis ana ning tangané, nanging dhèwèké kang karan-sebut dadu modhèl paling larang mahal
sawisé Oky Asokawati lan Arzetti Bilbina iki durung kapikiran kanggo duwé garwa lan esih duwékapinginan kanggo sukses ning kariré.

Suwe ora krungu kabaré, ning sasi Fèbruari 2009 Keket dilaporaké marang pulisi déning Andi Soraya.
Sakloron tukaran amarga kadadian ning acara Kelapa Club Pecatu, Bali nalika tanggal 10 Fèbruari 2009.
Malahm amarga kasus kasubut jeneng Tommy Soeharto kang lagi cedhak karo Keket mèlu keseret ning kasus.

Ora namung akting, dhèwèké uga duwé kepenginan kanggo nyoba ning donya musik.
Ning wektu kang ora suwé dhèwèké bakal ngerilis album.

Ning taun 2011, dhèwèké olih tawaran kanggo dadi paraga ning filem kang judhulé ARTI SAHABAT kang diputer ning Indosiar.
Ning filem mau dhèwèké meranaké tokoh antagonis.

Filmografi 
 Cinta Silver (2005)
 Pesan Dari Surga (2006)
 Lewat Tengah Malam (2007)
 Tali Pocong Perawan (2008)
 Oh Baby (2008)
 Tipu Kanan Tipu Kiri (2008)
 Merem Melek (2008)
 Capres (Calo Présidhèn) (2009)
 Punk In Love (2009)
 Jeritan Kuntilanak (2009)
 Pocong Keliling (2010)
 Pengantin Pasisir Biru (2010)
 Rintihan Kuntilanak Perawan (2010)

Cathetan suku 

Éropah-Indonesia
Modhèl Indonésia
Aktris Indonésia
Mario Marcella iku gitaris ing salah sawijining band kondhang ing Indonésia, Kotak. Dhèwèké ya iku priya kang dadi anggota Kotak kang paling konsisten.

Kabukti nalika dhèwèké dadi pemenang ing ajang Dream Band, Cella lan Posan (drummer) setya dadi anggota Kotak sanajan anggota sekabehané wis tau diowah-ubah nganti saiki. Dhèwèké isih setya karo Kotak
bebarengan karo Cella, Posan, Tantri, lan Chua.

Cella dhéwé iku dadi pujaan para fansé ora mung amaraga skill/tèhnik gitar kang punjul
nanging uga amarga duwé kaprigelan kanggo ngolah sound gitaré.
Cella misuwur dadi pribadi kang kalem lan ora patiya akèh ngomong.

Nanging, ana kabar kang ora énak babagan dhèwèké nalika ing tengahan sasi Agustus 2010. Dhèwèké
éntuk masalah amarga ana kadadéan kroyokan bebarengan karo Lucky Perdana
marang Sony Prakoso, personil saka band Bevlyen.
Motif Cella nalika iku mung mèlu-mèlu ngeroyok Sony. Pungkasané kaungkap amarga nganti punkasane sasi
Agustus kasus iki isih dipriksa déning pihak kang berwajib.

Tanggal 8 September 2010, Cella resmi didadekaké tersangka babagan kasus kroyokan marang Sony Prakoso, bebarengan karo Lucky Perdana.
Anané saksi, ya iku 5 wong nggawé para pihak berwajib ngrasa cukup kanggo nangkap Cella, kang kuduné
nglakoni pemeriksaan, sakaliyan konfrontir karo para wong kang ana gayutané.

Nanging, babagan masalah kroyokan mau iku, dhèwèké ora bakal ngomong amarga dhèwèké ngrasa masalah mau ora wigati lan bisa gawé grup musik kang diurusi déning dhèwèké bisa kagubet masalah.

Cathetan suku 

Musisi Indonésia
Dara Rizki Ruhiana () ing masarakat kondhang kanthi jeneng Dara utawa Dara The Virgin iku penyanyi Indonésia kang dadi vokalis grup duo The Virgin. Ing grup vokal The Virgin dhèwèké bareng karo Mita. Dara duwé fans club resmi kang diarani Dara Loverz lan kerep disingkat DLZ.
Dhèwèké iku penyanyi kang saiki lagi aktif dadi vokalis ning grup The Virgin.
Dhèwèké ngurusi grup musik mau bebarengan karo kancané kang jenengé Mita, sakloron njegur ning donya musik liwat grup kang lair amarga pangudiné Ahmad Dhani ning manajemené.

Dara iku anak sulung saka pasangan Asep Ruhiat lan Nunung Mardiana.

Dara kang miwiti kariré ning donya musik kanthi dadi penyanyi iki meluni audisi Mamamia 2008 bebarengan karo ibuné. Saka kontès nembang kang disiaraké déning Indosiar iki Dara akiré ketemu karo Ahmad Dhani, kang nalika iku dadi salah siji juri lan eksekutor ning acara mau. Dhani uga langsung seneng karo penampilané Dara.
Nalika Dani lagi ngomentari Dara, Dhani sempet janji bakal nggawa dhèwèké kanggo rekaman manawa dhèwèké gagal ning ajang Mamamia.

Dara kang akiré dieliminasi saka 9 besar Mamamia. Ahmad Dhani akiré nglakoni apa kang dadi janjiné lan ngenalaké Dara karo Mita, gitaris wanita ning grup The Rock. Akiré dumadi duo The Virgin ning akir taun 2008.
Single-é kang kaping pisanan kang dirilis déning Dara lan Mitha ya iku Cinta Terlarang, kang dadi salah sawijining tembangan kang disenengi ning Indonésia.

Ning tanggal 6 Agustus 2011, dhèwèké duwé kasempatan kanggo tampil ning preskon Paramore kang ditindakaké ning Papa Ronz bebarengan karo Mita.
Dhèwèké lan Mita dadi duta kanggo ngejak para panggemar Paramore kanggo meluni nonton konseré ning tanggal 17 lan 19 Agustus. Sakloron ngemboraké manawa ning tanggal 17 lan 19 Agustus Paramore tampil ning Indonésia.

Diskografi 
 New Beginning 09 (2009)-Cinta Terlarang The Virgin

Filmografi 
 Pengantin Sunat (2010)

Cathetan suku 

Aktris Indonésia
Penyanyi Indonésia
Républik Cinta Management
Tokoh Sundha
Imas Cucu Cahyati () utawa kang kondhang kanthi jeneng Cucu Cahyati ya iku penyanyi dangdut saka Indonésia. Lagu gawé kondhang dhèwèké ya iku "Mabuk Lagi". Dhèwèké iku penyanyi dangdut saka Tasikmalaya.
Dhèwèké miwiti karir ning donya musik, awit meluni lomba karaoke se Jawa Barat, dadi wakil saka Radio Buana Jaya, ning ajang mau dhèwèké olih juwara kaping loroné. Cucu ngetokaké rong album sasuwené njegur ning donya musik dangdut. Albumé kang kaping pisan judhulé Mabuk dan Judi karilis taun 2001, kang gawé dhèwèké kondhang.
Sataun sawisé iku, ning taun 1992, dhèwèké ngetokaké albumé kang kaping loro, Bumi Makin Panas.

Cucu duwé anak lanang kang dijenengi Ridwan, anak saka garwané kang kaping pisan, Tatang.
Sawisé gugat cerai maring Tatang, Cucu nikah karo pengusaha saka Banjarmasin, Abdurrahman Midi alias Aman Jagau ning taun 2005.

Cucu iku garwa kaping papat saka Arman. Rong taun sawisé iku, taun 2007 dhèwèké ngelairaké anak saka Arman. Nalika anaké lair, Arman dikabaraké lagi ana gayutan karo Angel Lelga.

Dhésèmber 2008, Cucu ngelaporaké garwa kaping loroné maring pulisi amarga wis nindakaké KDRT.
Sakloron malah dadi sangka kanggo kasus malsukaké dhokumèn buku nikah.

Ing taun 2008, dhèwèké bali manèh maring donya hiburan Indonésia. Pagawéan kang wis telung taun ditinggal déning dhèwèké iku, diwiwiti manèh awit ngisor.

Album 
 Mabuk dan Judi  (2001)
 Bumi Makin Panas (2002)

Cathetan suku 

Penyanyi Indonésia
Lair 1970
Dian Dipa Chandra' ning masarakat kondhang karo jeneng Candil ya iku penyanyi rock saka Indonésia kang wiwitanế kondhang amarga dadi vokalis grup band Seurieus.
Grup musik kang digarap déning dhèwèké iku kondhang amarga tembangan kang judhulé Rocker Juga Manusia.
Priya kang lair ning tanggal
25 Agustus 1974 iki nikah karo wanita kang jenengé Fanny, saiki wis duwé anak siji kang dijenengi Biya.

KARIR 

Kariré ning donya hiburan Indonésia diwiwiti bebarengan karo Ezy (kibor),
Koko (gitar), Hayam (drum), Mulek (bass), lan Deenar (gitar)
kang nggabung ning grup musik kang dijenengi Seurieus.
Bebarengan karo Seurieus dhèwèké wis ngerilis ROCKS BANG-GET (2003), ROCKER JUGA MANUSIA (2004), HEART ROCK (2006),
SAMA-SAMA CARI MAKAN (2007), lan SERDADU ROCK (2008).

Ora namung nembang, dhèwèké uga tau tampil dadi cameo ning filem-filem Indonésia,
kaya ta dadi waria ning filem kang judhulé
THE TARIX JABRIX lan ning filem kang judhulé ASOY GEBOY.
Ning taun 2008, Candil ditawari kanggo ngerjakaké scoring filem KAWIN LARIS.
Ora namung iku, dhèwèké uga kapilih dadi paraga kanggo tokoh Mahmud, ya iku asisten penghulu ning filem mau.

Nanging, sasuwené 14 taun bebarengan karo Seurieus, Candil mutusakjudulé kanggo metu saka band kang wis gawé dhèwèké kondhang ning donya hiburan Indonésia awit Dhésèmber 2008.
Dhèwèké luwih seneng solo karir amarga bisa ngejak duet para penyanyi lan musisi Indonésia.
Ora namung sibuk kanggo akting ning layar lebar, bapak kang wis duwé anak loro iki lagi nggarap album soloné.

Sasuwené nggarap album solo, Candil wis nglakoni kolaborasi karo musisi-musisi liyané kaayata Peterpan lan Saykoji.
Candil nyambut gawé karo Peterpan kanggo nggarap single kang berjudulé Ayah.
Nanging kerja sama karo Saykoji iku kanggo nggarap soundtrack ning filem garapané kang judhulé SELENDANG ROCKER.

Cathetan suku 

Penyanyi Indonésia
Connie Constantia () ya iku penyanyi kang populèr ing éra taun 1980-an. Dhèwèké kondhang amarga swara seraké sing kas. Ora mung dadi penyanyi, dhèwèké uga kondhang amarga dadi paraga baku ing filem Kamus Cinta Sang Primadona. Dhèwèké iku penyanyi sénior lan bintang layar amba. Dhèwèké populèr dadi bintang ing Indonésia kawit taun 1980-an, sadurungé dhèwèké ngurus kulawarga lan anak-anaké.

Tembangan kang tau dikondhangaké déning dhèwèké iku kaya ta tembangan kang judhulé Ingin Menyambung Hidup. Ing donya filem layar amba, kakondhangané diwiwiti nalika dhèwèké dadi paraga ing filem kang judhulé Kamus Cinta Sang Primadona.

Ing taun 2000, sawisé dhèwèké vakum suwé Connie ngrilis album réligi kang judhulé "Kata Hati". Disusul ing taun 2007, pas-pasan nalika dhèwèké ulang taun kaping-43, dhèwèké ngrilis buku kanggo mbayar janjiné amarga dhèwèké duwé nadzar babagan Pangalaman Spiritual Connie Constantia, kang ditulis déning Iip B Yahya.

Ora mung sibuk anggoné ngurusi omah, Connie uga ngurusi Panti Asuhan Adulam ing Lembang, Bandung, Jawa Kulon.

Sawisé vakum nganti suwené 19 taun, Connie bali manèh ing donya panglipur Indonésia. Ing awal 2009, Connie kang rajin nge-gym nggal dinané iki ngrilis albumé kang paling anyar kang judhulé "CONNIE CONSTANTIA THE MIRACLE ALBUM". Kang gawé unik, ing albumé iki ana 12 tembangan kang genre musiké béda-béda.

Ing sasi Oktober 2010, dhèwèké kang wis nerbitaké buku kang judhulé "MEMENUHI JANJI MEMBAYAR NAZAR", "PENGALAMAN SPIRITUAL CONNIE CONSTANTIA", dhèwèké ngrilis buku anyar. Connie Constantia ngrilis buku kang dijudhuli "SATU CINTA: SEBAIT SYAIR KEBENARAN". Amarga dhèwèké nemoni dhèwèké kang wis welasan taun isih waé ragu akiré dhèwèké nulisaké rasané ing buku. Buku mau ditulis rong taun suwené. Malah nalika lagi nulis, Connie nganti nglakoni pasa kanthi maksud lan pepénginan supaya buku mau bisa ditampa déning masarakat.

Cathetan sikil 

Penyanyi Indonésia
Aktris Indonésia
Tokoh Minahasa
Tokoh saka Manado
Swasti Sabdastantri ana ing masarakat kondhang karo jeneng Chua, dhèwèké iku bassist ana ing grup musik kondhang ing Indonesia, Kotak, Chua lair ing Ujung Pandang, 3 April 1988.
Chua wis kenal lan seneng karo donya musik awit iseh sinau ing bangku SMP ing Makassar.
Babagan apa kang gawé dhèwèké
seneng karo musik amarga kakangé kang wis ndhisiki nggarap karya ing donyané para musisi.
Chua akiré pindah menyang Surabaya lan
tampil ing televisi lokal lan kafe-kafe ing kana.

Chua iku bassist grup musik Kotak kaping telu, sawisé Prinzes 'Icez'
Amanda kang tau dadi personil ing grup musik The Rock Indonesia (T.R.I.A.D) lan Nissa Hamzah,
kang dadi personil ing grup musik Omelette.

Dhèwèké ayu lan pinter anggoné mbetot bass nggawé grup
musik Kotak tambah béda lan gawé warna ing grup musik
mau, dhèwèké iku uga salah sijiné magnet fans kanggo grup musik mau.

Chua nyenengké kanggo para manajer ing band kang jenengé V-Mail
(kang salah sawijining personilé iku Mitha The Virgin) nalika dhèwèké
tampil bebarengan ing band kampusé.
Chua tau nggabung karo V-Mail sadurungé mèlu manajemen Kotak, dhèwèké dijaluk nggabung ing grup
musik Kotak nalika lagi nggarap album kang kaping loro.

Ing taun 2011, grup musik kang digarap déning dhèwèké lan kanca-kancané olèh kapercayan kanggo nembangaké tembangan sountrack filem kang judhulé Tendangan Dari Langit arahan saka sutradara Hanung Bramantyo.
Syuting kanggo vidio klip mau dilakoni awit tanggal 31 Juli.
Tempat syutingé ning Stadion Gelora Bung Karno, Senayan, Jakarta Pusat.

Cathetan suku 

Musisi Indonesia
Christ Laurent () iku salah siji artis utawa aktor saka Indonesia.
Dhèwèké kondhang ning masarakat amarga dadi paraga Aditia ing filem Melati Untuk Marvel.
Ora namung dadi paraga ing sinétron, priya kang esih duwé katurunan campuran Indonésia, Cina lan Walanda iki uga tau
dadi paraga ning filem-filem televisi (FTV) lan iklan.

Bapaké, Chris wis séda, mula saiki dhèwèké urip bebarengan karo karo ibuné.
Chris kang agamané Kristen duwé pepinginan ziarah ing Israèl, panggonan kang dianggep suci déning para panganut agama Kristen.

Dhèwèké uga dadi aktor ing sinétron Rindu Milik Rangga. Saliyané dadi bintang filem, dhèwèké uga dadi bintang iklan utawa sponsor.
Saliyané dadi paraga ing filem Rindu Milik Rangga lan Melati Untuk Marvel dhèwèké uga dadi paraga ing filem Milli & Nathan, minangka paraga Nathan. Ing filem Milli & Nathan, dhèwèké adu akting karo Olivia Jensen. Film mau, filem kang kapisan kang diparagani déning Chris..

FILMOGRAFI 
Chris, sasuwéné iki wis tau dadi paraga ing filem::
 FTV
 Melati Untuk Marvel

Sinetron 
Sinetron kang tau dibintangi Christ:
 Hafizah
 Dia Bukan Cinderella
 Chelsea
 Rindu Milik Rangga
 Dongèng
 Cahaya Cinta

Film 
Film kang dibintangi Christ:
 ''Milli & Nathan taun 2011

Cathetan suku 

Éropah-Indonesia
Aktor Indonésia
Chantal Della Concetta (), ya iku présènter pawarta RCTI. Dhèwèké miwiti karir ing donya tivi (jurnalisme) ing Metro TV ing taun 2001, nuli pindhah menyang RCTI nalika taun 2007. Jeneng Chantal iku kombinasi saka jeneng manéka basa ing donya, Chantal (Prancis) artiné tembangan, Della (Latin) artiné ati kang apik lan Concetta (Italia) kang artiné murni. Dhèwèké iku anak saka pasangan Gunawan Budi Suwandi lan Shirley Gandasasmita, anak kaping loro saka telung sadulur. Kakangé jenengé Amanda Crescentia lan adhiné Marischka Prudence. Marischka uga nyambut gawé dadi réporter ing Metro TV.

Chantal kawit ciliké ing Bandung nganti kuliyah jurusan Ilmu Hubungan Internasional ing Universitas Parahyangan angkatan 1998. Lulus kuliyah taun 2003 kanthi IPK 3,1 lan langsung nggabung karo Metro TV.

Dhèwèké wis nikah karo Hans Lazuardi. Saka nikahan mau, dhèwèké dikaruniai anak lanang ing taun 2004 lan anak wadon ing taun 2009 jenengé Nathaniel Trevor Lazuardi lan Mazel Peach Lazuardi.

Karir 
Ing Metro TV, Chantal diwènèhi kasempatan kanggo nggawakaké program-program karo karakter kang ora pada, kawit acara pawarta régulèr, morning talkshow nganti dhialog.
Program kang tau digawakaké déning dhèwèké kaya ta "Suara Anda", "Public Corner", "Headline News", "Breakfast Club", "Metro Pagi", "Metro Siang", lan "Metro Malam".

Ora mung ngurus dadi anchor ing studhio, Chantal uga duwé kasempatan kanggo ngliput prastawa wigati ing njero lan manca nagara. Kaya ta Tsunami Acèh ing taun 2004, pemakaman Paus Yohannes Paulus II ing Vatikan, pamilihan (conclave) Paus Benedictus XVI ing Vatikan, sarta perundhingan informal ka-telu RI-GAM ing Helsinski, Finlan.

Sawisé patang taun ngabdi ing Metro TV, taun 2007 Chantal nggabung karo RCTI. Ing RCTI Chantal ngawakaké program kanthi rating kang paling dhuwur, ya iku Seputar Indonésia. Ing taun kang padha, Seputar Indonésia olèh Panasonic Award kanggo kategori program pawarta paling favorit.

Ing taun 2011, sawisé pegatan karo garwané, Chantal Della ngakoni manawa dhèwèké wis duwé pepujaning ati. Nanging dhèwèké durung wani kanggo nerusaké marang gayutan kang luwih sérius manèh. Chantal dadi wong tuwa tunggal amarga pegatan karo garwané, garwané nyambut gawé lan manggon ing Australia.

Cathetan sikil 

Penyiar tivi
Bang ya iku panggonan kang resmi kanggo nyimpen dhuwit. Miturut pasal 1 Undhang-Undhang No. 4 Taun 2003 babagan Prabangan, Bang iku Bang umum lan Bang Pakrèdhitan Rakyat kang nglakoni usaha konvènsional utawa manut prinsip saréngat kang nglakonané mbagi jasa pambayaran. Tembung Bang asliné saka basa Itali kang duwé teges dhuwit.

Jinis-jinis Bank

Jinis Bank miturut kang nyelenggarakaké 
 Bank Pamaréntah
 Bank Swasta Asing
 Bank Koperasi

Jinis Bank miturut hukum 
 Persero (Perusahaan Perseroan)
 Perseroan Terbatas (PT)
 Perusahaan Laladan (PD/Perusda)
 Koperasi

Jinis Bank miturut fungsiné 
 Bank Sentral
Bank Sentral minangka bank duwèké pamaréntahya iku panggonan resmi dhuwit kang ora duwé tujuan kanggo nglumpukaké bathi nanging kanggo tujuan kang mligi kaya ta nangani masalah perbankan utawa dudu bank, njaga tingkatané rega, kalodhangan makarya, lan pungkasané kanggo ngembangaké ékonomi.
Bank Sentral uga bank minsngks pusat struktur moneter lan perbankan ing nagara kang gegayutan lan kang nglakoni.

Fungsiné Bank Sentral:
.Nglancaraké bayaran: a.nggawé dhuwit kartal; b.nyelenggarakaké kliring kanggo bank umum.
.Minangka bankir, agen lan penaséhét pamarintah: a.njaga rekeningpamarintah; b.mènèhi silihan sauntara; c.mènèhi silihan kang mligi; d.nglakoni transaksi kang nyangkut adol tuku valuta asing (valas); e.nampa bayaran pajeg; f.mbiyantu bayaran pamarintah saka pusat ana ing laladan; g.mbiyantu ngedaraké surat berharga pamarintah; h.ngumpulaké lan nganalisis data ékonomi.
 
 Bank Umum
Bank Umum ya iku bank kang nglakokaké usaha scara konvensional lan utawa miturut prinsip syariah kang mbagèkaké jasa pembayaran. Sipat jasa kang dibagèkaké ya iku umum. Bank Umum uga sok diarani Bank Komersial.

Tatacara bank umum kang utama kaya ta:
a. nyimpen dhuwit saka masarakat kang wujudé giro, deposito, sertifikat deposito, tabungan;
b. mbagèkaké kredit;
c. nerbitaké surat pengakuan hutang;
d. mindahaké dhuwit;
f. nampa bayaran saka tagihan surat berharga;
g. nyediyani panggonan kanggo nyimpen barang lan surat berharga.

 Bank Perkreditan Rakyat (BPR)
Miturut Undang-Undang Nomer 7 taun 1992 babagan Perbankan kang mau Bank Perkreditan Rakyat ya iku bank kang nampa simpenan namung wujud deposito berjangka, tabungan lan utawa wujud liyané kang meh padha;

Tatacara Bank Perkreditan Rakyat kaya ta:
a. nyimpen dhuwit saka masarakat kang wujudé simpenan kaya ta deposito berjangka, lan tabungan;
b. memberi kredit;
c. nyediani mawabeya kanggo nasabah marang prinsip mbagi kasil manut kang dikukuhaké pamarintah;
d. manggonaké dhuwité kalebu wujud sertifikat Bank Indonesia (SBI).

Cathetan suku 

Dhuwit
Panggonan resmi
Simpenan tabungan
Sertifikat BI
Gèn létal ya iku gèn kang ngakibataké kepatèn ing manungsa lan makluk urip liyané. Iki disebabaké déning fungsi gèn kang keganggu saéngga makluk urip bakal tuwuh ora sampurna.

Gèn létal iku ana 2 jinisé ya iku gèn létal kang resèsif lan gèn létal kang dhominan. Yèn indhividhu duwé gèn homozigot resèsif kang banjur mati, iku mau gèn létal resèsif. Yèn indhividhu duwé gèn homozigot dhominan kang banjur mati, gèn iki karan gèn létal dhominan.

Manungsa kang duwé gèn létal iku disebabaké lelara sicklémia (Sickle Cell Anemia) lan talasémia. Sicklémia iku disebabaké anané èritrosit kang wujudé rembulan sabit kang disebabaé molekul hemoglobin kang nyambung siji lan liyané dadi srabut–srabut saéngga bakal ngalangi kapilèr getih saéngga daya absorpsi (tingkat panyerepan) oksigèn ing getih iku cendhèk banget.

Talasémia iku lelara kang nyerang getih kang disebabaké duwé wujud èritrosit kang lonjong dadi duwé ukuran kang cilik lan akèh. Sebab dhapuré kang lonjong cilik, èritrosité duwé daya afinitas oksigèn kang cendhèk. Yèn ana wong kang duwé lelara iki mesthi bakal kurang oksigèné. Tandha-tandha saka lelara iki ya iku ati lan limpa bakal abuh, balung cumplung lan balung rai bakal tuwuh kandel saéngga wong kang duwé lelara iki bakal katon anèh, duwé daya tahan awak kang cendhèk, rainé lembab lan pangkal irungé bakal kelelep. Talasémia iki dikendhalèkaké déning gèn dhominan.

Cathetan sikil 

Hérédhitas
Biologi
Éuploidhi iku mutasi kang kadadéan sebab owahé gunggung kromosom ing gèn, ya ku pengurangan utawa panambahan ing génom. Jumlah kromosom lan jumlah génom ing masing-masing jinis organisme iku béda-béda. Tuladha jumlah kromosom ing génom ing Gossypium sp. (kapas) iku ana 13, ing Nicotiana tabacum (tembako) iku ana 12. Lumrahé indhividhu kang normal iku bakal duwé susunan kromosom 2m utawa diploid, nanging anané mutasi bakal nyebabna sél kromosom iku owah.

Jinisé owahan kang kadadéan ing kromosom 
 Monoploid ya iku organisme kang kélangan 1 sèt kromosomé. Indhividhu iki mung duwé génom siji (n kromosom)ing sél somatiké.
 Triploid ya iku organisme kang duwé génom 3 (3n kromosom) ing sél somatiké
 Tétraploid ya iku organisme kang duwé génom 4 (4n kromosom) ing sél somatiké.
 Poliploid, ya iku organisme kang duwé génom kang akèh ing sél kromosomé.
Éuploid iku bisa kadadéan sebab ana faktor-faktor kang mrebawani ya iku dat kimia tuladhané kolkisin, anané suhu kang dhuwur, lan dhékapitasi. Kolkisin bisa njalari pambelahan sèl, mligi ngalangi pambentukan gelendhong pambelahan lan ngalangi anafase saéngga kromatid ora misah ing kutub kang sisih-sisihan. Dhékapitasi iku pemotongan tunas tuwuhan saéngga tunas anyar kang tuwuh ya iku tétraploid.

Cathetan suku 

Mutasi
Beksan Ratéb Meuseukat inggih punika salah satunggalipun seni jogèd saking Acèh. Nama Ratéb Meuseukat asalipun saking basa Arab inggih punika ratéb asalipun saking ratib ingkang tegesipun ngibadah lan meusakat saking tembung sekat ingkang tegesipun méndel. Wonten pamanggih manawi jogèd Ratéb Meuseukat punika dipunripta obah lan gayanipun déning putranipun Teungku Abdirrahim alias Habib Seunagan, lan syairipun utawi ratéb-ipun dipunripta déning Teungku Chik Di Kala, satunggalipun ulama ing Seunagan ingkang gesang ing abad kaping 19. Syair (cakepan) punika gadhah isi ngluhuraken namanipun Allah lan Muhammad, dipunparagani tiyang èstri kanthi ageman adat Acèh. Jogèd punika ngrembaka ing Meudang Ara Rumoh Baro ing Kabupatèn Acèh Kidul Kulon.

Kawitanipun jogèd Ratéb Meuseukat dipunparagakaken sasampunipun ngaos wulangan agami ing wayah dalu, lan ugi punika boten saged uwal minangka salah satunggalipun medhia dakwah. Jogèd punika dipunpraktékaken kanthi posisi lenggah lan jumeneng. Wonten ing jaman samangké jogèd Ratéb Meuseukat punika ugi dipungelar ing adicara agami lan dinten-dinten agung, adicara palakrami lan sanèsipun ingkang boten nerak paugeran agami Islam. Ing wekdal samangké, jogèd punika dados jogèd ingkang paling misuwur ing Indonésia. Bab punika dipunsababaken amargi éndahipun, kadhinamisanipun, lan rikat gerakanipun. Jogèd punika asring dipunsalahpangertosan minangka jogèd Saman kagunganipun suku Gayo. Kamangka kekalihipun bènten, mliginipun wonten tiga inggih punika, sapisan jogèd Saman ngginakaken basa Gayo, jogèd Ratéb Meuseukat ngginakaken basa Acèh. Kaping kalih, Jogèd Saman dipunparagani tiyang jaler, manawi jogèd Ratéb Meuseukat dipunparagani tiyang èstri. Kaping tiga, Jogèd Saman boten dipuniringi piranti musik, manawi jogèd Ratéb Meuseukat dipuniringi musik, inggih punika rapa’i lan geundrang.

Cathetan suku

Pranala njawi 
Saman dan Meuseukat

Beksan
Kagunan
Budaya Indonésia
Warisan budaya
Artikel mawa basa krama
José Manuel Ramos-Horta (Portugis: ), GCL () inggih punika Prèsidhén Timor Leste kaping kalih wiwit mardika saking Indonésia,wiwit njabat ing tanggal 20 Mèi 2007. Sadèrèngipun dados prèsidhén, panjenenganipun njabat Mahamantri Timor Leste. Panjenenganipun njabat dados Mahamantri timor Leste tanggal (8 Juli 2006-20 Mèi 2007) lan Mantri Njaban Rangkah Timor Leste wiwit mardika ing taun 2002 ngantos lengsér ing taun 2006, sadèrèngipun Hose dados juru wicara tumrap parlawanan Timor Leste ing pangasingan nalika Timor Leste taksih dipunparéntah Indonésia antawis taun 1975 lan 1999. Panjenenganipun pikantuk bebungah Nobél ing taun 1996.
Sasampunipun ndhèrèk grombolan anti-Portugis, panjenenganipun tindak dhateng pangasingan (1970-1972) ing Mozambik. Sasampunipun kondur malih dhateng Timor Leste, panjenenganipun lajeng ndhèrèk organisasi Front Revolusioner kanggé Kamardikan Timor Leste (FRETILIN). Nalika Indonésia nginvasi Timor Leste malih, Ramos Horta wangsul malih dhateng pangasingan lan dados juru wicara kanggé kamardikan Timor Timur ing jagad internasional.

Kulawarga 
Jose miyos 26 Dhésèmber 1949, ing Kutha Dili. Panjenenganipun gadhah sadhèrèk cacah sawelas, tiga ing antawisipun dipunperjaya pati déning militér Indonésia nalika Timor Leste taksih dipunkuwaosi Indonésia (1975-1999).

Cathetan suku

Pranala njawi 
Biografi Dr José Ramos-Horta

Artikel mawa basa krama
Lair 1949
Wong Kazakh iku salah siji ètnis kang kagolong ing wong Turk kang manggon ing Asia Tengah, lumrahé ing Kazakhstan, nanging uga ana kang urip ing Républik Rakyat Cina sisih kulon ing provinsi Xinjiang. Saliyané iku ètnis iki uga mapan ing Uzbèkistan, Ruslan, lan Mongol.

Jaman biyèn ètnis iki urip ing papan wiwit saka Sibèri sisih wétan nganti tekan Sagara Ireng ing sisih kulon, lan saiki punjeré ing Asia Tengah wiwit ètnis Turk lan Turko-Mongol bisa ngrebut papan iku ing abad angka 5 lan angka 13.
Manawa nyebut jeneng Kazakh, mesthi kèlingan Kazakhstan. Ètnis Kazakh iki asal-usulé sakaturunan karo suku Kazakhstan ing Asia Tengah.

Cacahé wong Kazakh ing Cina kurang luwih ana 1.250.458 lan manggon ing Xinjiang Uyghur. Ètnis iki duwé panggon otonomi dhéwé, ya iku Prefektur Otonomi Ili Kazak, Mori Kazak Otonom County lan Barkol Kazak Otonomi County. Ana uga wong ètnis Kazakh kang urip ing haixi Mongol amarga kawin karo suku liya. Ana uga kang urip ing Tibet lan Kazak Prefektur Otonomi ing Provinsi Qinghai lan Aksay Kazak Otonom Kabupatèn ing Provinsi Gansu.

Agama kang dianut déning wong suku Kazakh lumrahé agama Islam. Wong-wong suku Kazakh anggoné nganggo klambi katon banget bédané dibandhingaké karo suku liyané. Wong suu Kazakh anggoné nganggo klambi asring nggunakaké cadhar, utawa sorjan saben metu saka omah.

Cathetan sikil 

Suku bangsa ing Cina
Kazakhstan
Wong Turk
Nomaden Éurasia
Iron Maiden inggih punika grup heavy metal ingkang dipundamel taun 1975 ing London, Britania Raya. Band punika dados salah satunggalipun band saking New Wave of British Heavy Metal.
Iron Meiden dipundamel déning Steve Harris ing bassist. Steve salajengipun dadosaken Tony Parsons (gitar), Doug Sampson (drum), lan Paul Di'Anno(vokal).

Album Iron Maiden 
 Iron Maiden (1980)
 Killers (1981)
 The Number of the Beast (1982)
 Piece of Mind (1983)
 Powerslave (1984)
 Somewhere in Time (1986)
 Seventh Son of a Seventh Son (1988)
 No Prayer for the Dying (1990)
 Fear of the Dark (1992)
 The X Factor (1995)
 Virtual XI (1998)
 Brave New World (2000)
 Dance of Death (2003)
 A Matter of Life and Death (2006)
 The Final Frontier (2010) 
 The Book of Souls (2015)
Senjutsu (2021)

Karir Iron Maiden 
Album satunggal inggih punika IRON MAIDEN dipunrilis ing 1980. Album punika dados salah satunggalipun hits ing Inggris.
Saderengipun rilis album kaping kalih inggih punika KILLERS, Adrian Smith mlebet ing posisi gitaris. Bruce Dickinson ingkang gantekaken posisi Paul Di'Anno dados vokalis.

2 album Iron Maiden ingkang gadhah irah-irahan THE NUMBER OF THE BEAST lan SEVENTH SON OF A SEVENTH SON dipunanggep kritikus dados album masterpiece piyambakipun ing karir musik.
Amargi Bruce Dickinson lan Adrian Smith medal wiwit taun 90nan, dadosaken Iron Maiden boten sukses. Vokalis Blaze Bayley boten saged dadosaken pamor Iron Maiden sukses malih dados grup heavy metal ingkang nginggil.

Nanging Bruce lan Adrian mlebet malih ing Iron Maiden. Sesampunipun punika Iron Meiden gadhah album BRAVE NEW WORLD lan DVDROCK IN RIO. Ing taun 2006 album Iron Meiden dipunrilis lan gadhah irah-irahan A MATTER OF LIFE AND DEATH.

Cathetan suku 

Band Inggris
Band Heavy Metal
Gedhung Kesenian Jakarta punika salah satunggaling wewangunan sepuh tilas sajarah pamaréntah Walanda ingkang ngantos sapunika taksih wonten ing Jakarta Pusat. Gedhung punika panggennaipun para seniman saking saindenging Nusantara. Gedhung punika kanggé pertunjukkan asil kréasi seni kados ta drama, teater, filem, sastra, saha sanès-sanèsipun. Gedhung punika salah satunggaling wewangunan ingkang dipunyasa kanthi gaya neo-renaisance. Gedhung Kesenian Jakarta punika dipunyasa nalika taun 1821 ing Weltevreden. Gedhung punika dipunwastani Theater Schouwburg Weltevreden ugi misuwur kanthi nama Gedhung Komedi. Gedhung Kesenian Jakarta punika manggon wonten Jalan Gedung Kesenian No. 1 Jakarta Pusat. Ide wontenipun gedhong punika saking Gubernur Jenderal Walanda, Daendels. Ide punika banjur dipuntindakaken kaliyan Gubernur Jenderal Inggris ingkang anami Thomas Stamford Raffles nalika taun 1814. Gedhung ingkang gadhah sajarah punika dipunbentuk kanthi gaya empire kaliyan arsitèk Arsitek Para perwira Jeni VOC ingkang namanipun Mayor Schultze. Sajarah gedhong punika, gedhong punika naté dipun-ginakaken kanggé Konggrès Pemoeda ingkang sepisanan nalika taun 1926. Wonten gedhong punika ugi nalika tanggal 29 Agustus 1945, Présidhèn RI ingkang sepisanan inggih punika Ir. Soekarno ngresmekaken Komite Nasional Indonésia Pusat (KNIP) banjur sidhang makaping kaping wonten gedhong punika.
Gedhung punika lajeng dipundadosaken musiyum.

Cathetan suku 

Wewangunan ing Jakarta
Gedhung Joang '45 dipunyasa nalika taun 1939. Gedhung Joang punika manggon wonten Menteng Raya No. 31. Gedhung punika rumiyin dados hotèl Schomper nalika jaman Walanda. Nalika rumiyin hotèl punika kalebet salah setunggaling hotèl ingkang paling mewah wonten ing Jakarta kanthi interior ingkang saé sanget. Sasampunipun punika gedhong punika banjur dados musiyum. Koleksi ingkang wonten ing Gedhung Joang '45 inggih punika wujud piranti-piranti perang gerilya, atribut, saha seragam bala nalika jaman rumuyin, bendera kesatuan laskar, foto – foto saha lukisan – lukisan ingkang nggambaraken para pejuang anggènipun ngrebut kamerdikan Indonésia saking penjajah.
Gedhung punika gadhah sajarah tumpraping bangsa Indonésia wiwit persiapan kamardikan ngantos mertahanaken kamardikan.
Wewangunan punika dipunyasa nalika taun 1920-an punika rumiyin kagunganipun kulawarga pengusaha Walanda ingkang namanipun LC Schomper ingkang manggon wonten ing Batavia. Kaliyan Schomper, wewangunan punika lajeng dipunyasa dados hotèl, kanthi nama Hotèl Schomper 1. Hotèl punika nalika rumiyin kalebet salah setunggaling hotèl ingkang saé saha misuwur wonten ing kawasan pinggiran Selatan Batavia. Hotèl punika gadhah wewangunan kang utami inggih punika ing tengah saha wonten wewangunan wujud kamar-kamar wonten ing kiwa saha tengenipun.
Sapunika ruangan punika dados ruwang pabukon saha kantor pengelola Museum Juang 45.
Nalika jaman Jepang wonten ing Indonésia (1942-1945) saha nguwaosi Batavia, hotèl punika dipuncepen kaliyan nom-noman Indonésia saha dados kantor ingkang dipuncepeng Ganseikanbu Sendenbu (Jawatan Propaganda Jepang) ingkang dipunpimpin tiyang Jepang inggih punika Simizu.

Cathetan suku 

Museum ing Jakarta
Kevin Costner ingkang gadhah asma lair Kevin Michael Costner, lair ing Lynwood, California, Amérikah Sarékat, 18 Januari 1955. Piyambakipun miwiti karir dados aktor, prodhuser, lan ugi dados sutradara. Aktingipun dadosaken piyambakipun misuwur ing karakter Crash Davis ing filem BULL DURHAM (1988).

Film ingkang misuwur sapanunggalanipun inggih punika DANCE WITH WOLVES (1990), THE UNTOUCHABLES, BULL DURHAM, FIELD OF DREAMS, ROBIN HOOD: PRICE OF THIEVES, JFK, THE GUARDIAN, lan MR. BROOKS. Saking filem DANCE WITH WOLVES (1990) piyambakipun dados Best Director lan Best Picture Academy Awards (Oscar).

Costner naté krama kaping kalih. Garwanipun ingkang satunggal inggih punika Cindy Silva, lan pegatan ing taun 1994. Selajengipun punika piyambakipun krama kaliyan Christine Baumgarter lan gadhah lare Cayden Wyatt Costner.

Sawekdal krama kaliyan Cindy Silva, Costner gadhah tiga lare inggih punika Joe Costner, Lily Costner, lan Annie Costner. Manawi saking Bridget Rooney, gadhah lare, Liam Rooney.

Film saking Kevin Costner 
 2010 The Company Man
 2009 The New Daughter
 2008 Swing Vote
 2007 Mr. Brooks
 2006 The Guardian
 2005 Rumor Has It...., The Upside of Anger
 2002 Open Range, Dragonfly
 2001 2000 Miles to Graceland
 2000 Thirteen Days
 1999 Massage in a Bottle, For Love of The Game
 1997 The Postman
 1996 Tin Cup
 1995 Waterworld
 1994 Wyatt Earp, The War
 1993 A Perfect World
 1992 The Bodyguard
 1991 Robin Hood: Prince of Thieves, JFK

Cathetan suku 

Aktor Amérika
Lair 1955
Upi Avianto ya iku sawijining sutradara, prodhuser lan penulis skenario Indonésia. Dhèwèké dadi sutradara ing filem 30 Hari Mencari Cinta taun 2004 kang dibintangi Nirina Zubir, Maria Agnes, Revaldo lan Dinna Olivia kang diprodhuksi perusahaan Rexcinema Production lan komposere ya iku Andi Rianto.

Film liyané kang disutradarai ya iku Realita, Cinta Dan Rock'n Roll (2006), Perempuan Punya Cerita (2007) lan filem drama remaja Radit dan Jani (2008).

Dhèwèké dadi prodhuser ing filem Coklat Stroberry (2007) ini. Upi wis nulis carita kanggo filem Tusuk Jelangkung (2003), Lovely Luna (2004), 30 Hari Mencari Cinta (2004), Realita, Cinta Dan Rock'n Roll (2006) lan uga Coklat Stroberry (2007).

Ing Juni 2009, ana foto-foto mesra Upi karo aktor Vino G Bastian ing internet. Sanajan mangkono, Upi ora gelem yèn diarani duwé gayutan spesial. Dhèwèké ngaku yèn mung dadi kancane Vino.

Upi nyutradari manèh ing filem layar lebar. Film kang uga dibintangi pacare, Vino G Bastian iki judhulé Serigala Terakhir. Film iki dikabaraké njiplak filem saka Hong Kong. Nanggapi hal mau, Upi milih ora peduli lan ora mikirake, amarga dhèwèké wis pirang-pirang taun ing babagan iki lan dhèwèké kang nentokaké filemé.

Cathetan suku 

Sutradara Indonésia
Produser filem Indonésia
Lair 1970
Apollo 16 ya iku misi astronot munggah menyang rembulan kang kaping sepuluh ing program Apollo lan kang kaping lima kang ndharat ing rembulan. Misi iki diluncurké nalika tanggal 16 April 1972 saka Pusat Antariksa Kennedy nganggo rokèt Saturn V SA-511 lan ndarat ing rembulan nalika tanggal 21 April 1972.

Apollo 16 iku misi kelas-J lan nggawa sawijiné wahana kang jenengé Lunar Rover. 94,7 kg sampel rembulan bisa digawa mulih ning bumi. Telung EVA (extra-vehicular activity; kagiyatan kang dilakoni ing akasa lan ing jaba wahana) ditindakaké, ing antarané kanggo ngrekam vidéo saka jaba pesawat lan uga uji coba marang kalangsungan urip mikrobial.
Subsatelit-subsatelit Apollo 16 diluncuraké ing tanggal 24 April 1972 nalika isih ana ing mbulan lan nglakokaké uji marang médhan magnèt lan partikel-partikel surya. Ing laku ning Bulan, Apollo 16 kasil jupuk foto rembulan.

Amarga kasalahan ing sistem panyurung utama CSM (Command/Service Module; modhul préntah/pelayanan) Casper arep gawé batal ndharat ning mbulan. Nanging banjur diputusaké yèn bab iki ora ngandhut risiko kang dhuwur lan Young sarta Duke diidinkè kanggo njlajah ning mbulan, sanajan misi iki kudu dikurangi sadina saka jadwal kang wis diatur.

Awak 
 John W. Young (4), commander (komandan)
 Thomas K. (Ken) Mattingly Jr. (1), command module juru anggegana (juru anggegana modul perintah)
 Charles Duke Jr. (1), lunar module juru anggegana (juru anggegana modul bulan)
*Angka dalam tanda kurung menunjukkan jumlah penerbangan antariksa tokoh tersebut sebelum dan kalebu misi ini.

Awak cadhangan 
 Fred Haise, commander (mabur sajeroning Apollo 13 lan pesawat ulang-alik Enterprise)
 Stuart Roosa, command module juru anggegana (mabur numpak Apollo 14)
 Edgar Mitchell, lunar module juru anggegana (mabur numpak Apollo 14)

Awak pandhukung 
 Philip Chapman (durung nglakoni penerbangan ing antariksa)
 Anthony England (mabur numpak STS-51-F)
 Henry Hartsfield (mabur numpak STS-4, STS-41-D, lan STS-61-A)
 Robert Overmyer (mabur numpakSTS-5 lan STS-51-B)

Pranala njaba 

 ON THE MOON WITH APOLLO 16 A guidebook to the Descartes Region olèh Gene Simmons, NASA, 1972.
 Entri Apollo 16 di Encyclopedia Astronautica
 U.S. Space & Rocket Center Museum (letak modul perintah Apollo 16)
 (Bagian 1) Film NASA tentang misi Apollo 16 yang dapat diunduh dari The Internet Archive
 (Bagian 2) Film NASA tentang misi Apollo 16 yang dapat diunduh dari The Internet Archive

Cathetan suku 

Program Apollo
Prastawa 1972
Akasa
Syekh Muhammad Arsyad bin Abdullah bin Abdur Rahman al-Banjari (utawi langkung misuwur kanthi asma Syekh Muhammad Arsyad al-Banjari ( utawi 15 Shofar 1122 – 6 Syawwal 1227 H) inggih punika ulama fiqih madahab Syafi'i ingkang asalipun saking Kutha Martapura ing Tanah Banjar (Kasultanan Banjar), Kalimantan Kidul. Panjenenganipun gesang watawis taun 1122-1227 hijriyah. Panjenenganipun pikantuk gelar Datu Kelampaian. Panjenenganipun punika dados panyerat Kitab Sabilal Muhtadin ingkang dados rujukan tumrap tiyang Islam ing wewengkon Asia Kidul-Wétan. Muhammad Arsyad Al-Banjari, ingkang ugi dipuntimbali Tuanta Salamakka lan Datuk Kalampayan. Panjenenganipun punika putra kapisan saking gangsal sadhèrèk, ramanipun namanipun ‘Abd Allah lan ibunipun namanipun Siti Aminah. Muhammad Arsyad miyos saking kulawarga ingkang kawentar tangat agaminipun. Kondhisi lingkungan ingkang saé punika saged damel kapribadénipun Muhammad Arsyad ing wekdal salajengipun.

Trah 
Wonten sawatawis panyerat biografi gadhah pamanggih bilih panjenenganipun punika taksih trah Alawiyyin kanthi jalur Sultan Abdurrasyid Mindanao. Nasab utawi trah Syekh Muhammad Arsyad bin Abdullah bin Abdur Rahman al-Banjari inggih punika: Maulana Muhammad Arsyad Al Banjari bin Abdullah bin Abu Bakar bin Sultan Abdurrasyid Mindanao bin Abdullah bin Abu Bakar Al Hindi bin Ahmad Ash Shalaibiyyah bin Husein bin Abdullah bin Syaikh bin Abdullah Al Idrus Al Akbar (datuk sadaya kulawarga Al Aidrus) bin Abu Bakar As Sakran bin Abdurrahman As Saqaf bin Muhammad Maula Dawilah bin Ali Maula Ad Dark bin Alwi Al Ghoyyur bin Muhammad Al Faqih Muqaddam bin Ali Faqih Nuruddin bin Muhammad Shahib Mirbath bin Ali Khaliqul Qassam bin Alwi bin Muhammad Maula Shama’ah bin Alawi Abi Sadah bin Ubaidillah bin Imam Ahmad Al Muhajir bin Imam Isa Ar Rumi bin Al Imam Muhammad An Naqib bin Al Imam Ali Uraidhy bin Al Imam Ja’far As Shadiq bin Al Imam Muhammad Al Baqir bin Al Imam Ali Zainal Abidin bin Al Imam Sayyidina Husein bin Al Imam Amirul Mu’minin Ali bin Abi Thalib Karamallah wajhah wa Sayyidah Fatimah Az Zahra binti Rasulullah SAW.

Cathetan suku

Pranala njawi 
Syekh Muhammad Arsyad Al-Banjari  
Syekh Muhammad Arsyad al-Banjari (Datuk Kalampayan, Al Syaikh As-Sayyid Ja'far Assodiq Alaydrus) 

Artikel mawa basa krama
Cendekiawan Muslim
Tokoh Islam Indonésia
Tokoh saking Kabupatèn Banjar
Tokoh Banjar
() ya iku jeneng kang diwènèhake marang nagarawan Jepang kang urip ana ing jaman Asuka, saka mangsa pamaréntahan Kaisar Bidatsu nganti tekan Kaisar Suiko. Jeneng asline ya iku Pangeran Umayado. Bapake ya iku Kaisar Yōmei, déné ibune ya iku Putri Anahobe no Hashihito, anak wadon saka Kaisar Kimmei. Ana ing Jōgū Shōtoku Hōō Teisetsu (biografi Pangeran Shōtoku) ditulis yèn dhèwèké duwé anak kang dijenengi Pangeran Yamashiro.
Jeneng saline ya iku . Miturut legenda kang ana, dhèwèké lair ana ing ngarep lawang (to) kandang jaran (umaya). Miturut kisah liyané, Umayato ya iku jeneng daerah papan laire. Jeneng liyané kanggo Pangeran Shōtoku antarané ya iku  lan . Ana ing Kojiki, jenenge ditulis dadi . Saliyané Pangeran Umayado, jenenge ana ing Nihon Shoki karan dadi , , utawa . Pangeran Shōtoku ya iku jeneng kang diwènèhake nalika ana ing jaman Heian. Saiki sapérangan buku babagan wulangan sajarah ana ing Jepang luwih seneng nyebut dhèwèké dadi Pangeran Umayado.

Pangeran Umayado lair nalika taun 574 saka ibu kang jenenge Putri Anahobe no Hashihito, lan bapak kang jenenge Tachibana no Toyohino Sumeramikoto (Kaisar Yōmei). Hubungan darah Pangeran Umayado karo klan Soga raket banget. Mbah wadon saka pihak bapake ya iku putri Soga no Iname kang jenenge Putri Kitashi. Sawetara iku, mbah wadon saka pihak ibune ya iku adhi wadon saka Putri Kitashi kang jenenge Oane no Kimi.

Pranala njaba 

 Biografi Pangeran Shōtoku  di situs web Universitas Shitennoji
 Biografi Pangeran Shōtoku
  Situs resmi kuil Shitennō-ji

Cathetan suku 

Pangéran Jepang
Jepang
Tokoh Jepang
Musiyum Taman Prasasti punika salah satunggaling musiyum cagar budaya tilas jaman kolonial Walandi. Musiyum Taman Prasasti punika wonten ing Jalan Tanah Abang No. 1, Jakarta Pusat. Musiyum punika gadhah koleksi wujud koleksi prasasti nisan kuna saha miniatur makam kas saking 27 provinsi ing Indonesia. Kajawi punika, musiyum punika ugi gadhah koléksi kereta jenazah antik. Musiyum Taman Prasati punika wiyaripun 1,3 ha. Musiyum taman Prasati kalebet musiyum kabuka ingkang mamèraken karya seni jaman rumiyin ngenani kapinteran para tukang reca, pahat, kaligrafer saha sastrawan.
Rumiyin Musiyum Taman Prasasti ingkang manggèn wonten Jl. Tanah Abang I punika dipun-ginakaken kanggé pemakaman umum Kebon Jahe Kober ingkang wiyaripun 5,5 ha saha nalika taun 1795 dipunyasa kanggé nggantosaken makam sanèsipun wonten pinggir gréja ingkang anami gréja Nieuw Hollandsche Kerk. Greja punika sapunika dados salah satunggaling musiyum ugi ingkang anami Musiyum Wayang. Makam enggl menik dipunyasa amargi makan ingkang lawas sampun kebak. Makam énggal punika nyimpen koleksi nisan sakang taun-taun sadèrèngipun amargi kathah ingkang dipunpindahaken saking pemakaman Nieuw Hollandse Kerk nalika wiwitan abad kaping 19. Nisan ingkang dipupindhahaken punika dipuparingi tandha tulisan HK,ingkang artosipun Hollandsche Kerk.
Nalika tanggal 9 Juli 1977, pemakaman Kebon Jahe Kober dados musiyum saha dipunbikak kanggé umum kanthi kolèksi prasasti, nisan, saha makam ingkang kathahipun 1.372. Piranti punika dipundamel saking batu alam, marmer, saha perunggu. Amargi sngrembakanipun kutha, wiyaripun musiyum punika kantun 1,3 ha.
Musiyum Taman Prasasti kalebet musiyum open air.

Cathetan suku 

Taman Prasasti
Tugu Proklamasi utawi Tugu Petir inggih punika tugu kanggé mèngeti proklamasi kamardikan RI. Tugu Proklamasi dipunyasa ing komplèks Taman Proklamasi ing Jl. Proklamasi (rumiyin dipunwastani Jl. Pegangsaan Timur No. 56), Jakarta Pusat. Wonten ing kompleks punika wonten monumen patung ingkang cacahipun kalih inggih punika patung Soekarno-Hatta. Patung punika gadhah ukuran ingkang ageng ingkang manggon kanthi jéjéran. Patung punika mirib kaliyan dokuméntasi foto nalika naskah proklamasi sepisanan dipunwaosaken. Wonten ing satengahing patung proklamator punika wonten patung naskah proklamasi ingkang dipundamel saking lempengan watu marmer ireng, kanthi susunan saha wujud mirib kaliyan naskah keyikan ingkang aslinipun.
Sasampunipun era reformasi, kejawi dados panggènan kanggé acara péngetan dinten Kamardikan RI saben taunipun, panggènan punika ugi asring dados nglempakipun para demonstran kanggé ngudhali uneg-unegipun.
Manawi sampun sonten ing dinten-dinten biyasa kathah para pandhuhuk ingkang griyanipun caket kaliyan musiyum sami gadhah kagiyatan wonten ing musiyum utawi tugu proklamasi punika. Panggènan menik dados panggènan ingkang dipunremeni kanggé para laré dolanan, ulah raga saha panggènan kanggé kumpul lan srawung utawa namung lenggah-lenggah kemawon.

Monumen punika dipundamel nalika taun 1980 kanthi patung Soekarno saha Mohammad Hatta ingkang dipundamel saking watu marmer kanthi ukuran 46 mèter saha 43 mèter. Déné awratipun punika 1-2 ton kanggé saben patungipun. WOnten ngajengipun ugi wonten replika naskah proklamasi ingkang dipundamel saking marmer kanthi ukuran 60 x 90 Cm. Ukuran punika saking pembesaran tikel 200 saking ukuran aslinipun.
Nanging kathah ugi ingkang ngginakaken tugu punika kanggé dodolan saha kathah para mudha ingkang pacaran.

Cathetan suku 

Monumen ing Indonesia
Gedhung Merdheka salah satunggaling gedhong ingkang dunungipun wonten ing margi Asia-Afrika, Bandung, Indonésia. Gedhung punika kalebet gedhong ingkang gadhah sajarah awit naté dipun-ginakaken kanggé panggènan Konferensi Tingkat Tinggi Asia-Afrika nalika taun 1955. Sapunika gedhong merdheka dipun-ginakaken kanggé musiyum ingkang mameraken piranti-piranti koleksi saha foto-foto Konferensi Asia-Afrika ingkang dados cikal bakal Gerakan Non-Blok ingkang sepisanan nalika taun 1955. Wewangunan punika dipunrancang nalika taun 1926 kaliyan Van Galen Last saha C.P. Wolff Schoemaker. Kekalihipun punika Guru Besar wonten ing Technische Hogeschool (Sekolah Teknik Tinggi), ingkang samangké dipunwasatni ITB. Kekalihipun punika arsitèktur Walanda ingkang misuwue nalika jaman samanten. Gedhung Merdheka punika gadhah nuansa art deco. Déné lantainipun dipundamel saking marmer damelan Italia ingkang keling-keling, ruwangan-ruwangan panggènan kanggé ngunjuk saha sante dipundamel saking kayu cikenhout, déné kanggé paneranganipun dipun-ginakaken lampu-lampu bias kristal ingkang gumantung. Gedhung punika manggèn wonten siti ingkang wiyaripun 7.500 m2.

Wewangunan punika dipunyasa nalika taun 1895 kanthi nama Sociëteit Concordia. Nalika taun 1926 yasan punika dipunrenovasi sedayanipun kaliyan Wolff Schoemacher, Aalbers saha Van Gallen.
Nalika jaman Jepang gedhong punika dipunwastani Dai Toa Kaman saha dipun-ginakaken kanggé pusat kabudayan.
Nalika jaman proklamasi kamardikan Republik Indonesia nalika tanggal 17 Agustus 1945 gedhong punika dipun-ginakaken kanggé markas pemudha. Kanthi kaputusan pamarintah Republik Indonesia nalika taun 1954 netepaken manawi kitha Bandung dipun-ginakaken kanggé panggènan Konferensi Asia Afrika, pramila Gedhung Concordia kapilih dados panggènan konferènsi punika. Gedhung punika banjur dipunparingi nama Gedhung Merdheka kaliyan Présidhèn Sukarno nalika tanggal 7 April 1955.
Nalika wulan Maret taun 1980, Gedhung Merdheka dipun-ginakaken kanggé panyelenggaraan Peringatan kaping 25 Konferensi Asia Afrika ingkang dipuntindakaken tanggal 24 April 1980.

Cathetan suku 

Museum ing Bandung